EUROOPAN INVESTOINTIPANKIN VALTUUSTON PÄÄTÖS,

annettu 16 päivänä huhtikuuta 2019,

Yhdistyneen kuningaskunnan pääomaosuuden korvaamisesta Euroopan investointipankissa jäljelle jäävien jäsenvaltioiden merkitsemällä pääomalla [2019/655]

EUROOPAN INVESTOINTIPANKIN VALTUUSTO

OTTAA HUOMIOON perussäännön 4 artiklan 3 kohdan ja 5 artiklan 2 kohdan,

TOTEAA, että Yhdistyneen kuningaskunnan on määrä erota Euroopan unionista 30 päivänä maaliskuuta 2019 Euroopan unionista tehdyn sopimuksen 50 artiklan määräysten mukaisesti,

TOTEAA, että Euroopan unionin toiminnasta tehdyn sopimuksen 308 artiklan mukaisesti Euroopan investointipankin jäseniä ovat jäsenvaltiot,

TOTEAA, että Yhdistyneen kuningaskunnan ero Euroopan unionista päättää Yhdistyneen kuningaskunnan jäsenyyden Euroopan investointipankissa ja sen osuuden pankin merkittyyn pääomaan,

TOTEAA, että Yhdistyneen kuningaskunnan ero Euroopan unionista ei saa vaikuttaa Euroopan investointipankin rahoitustoimintaan ja liiketoimintamalliin,

TOTEAA, että pankin pääoman säilyttämiseksi ennallaan jäljelle jäävien jäsenvaltioiden merkitsemää pääomaa on lisättävä,

TOTEAA, että tästä jäljelle jäävien jäsenvaltioiden merkitsemän pääoman lisäyksestä maksetun osuuden olisi oltava 3 495 903 950 euroa, ja se olisi rahoitettava kokonaan pankin lisärahastoista, jotta maksetun pääoman suhteellinen osuus merkitystä pääomasta säilyy ennallaan,

TOTEAA, että pankin pääoman säilyttämistoimien yhteydessä pankin hallintoa olisi edelleen vahvistettava,

TOTEAA, että hallintoneuvoston toimivaltaisuutta olisi vahvistettava mahdollistamalla useampien varajäsenten nimeäminen; lisäksi hallintoneuvoston varajäseniä ja äänioikeudettomia asiantuntijoita tulisi hyödyntää tehokkaammin, jotta heillä olisi nykyistä paremmat mahdollisuudet tukea hallintoneuvoston päätöksentekoa erityisesti rahoitusesitysten analysoinnissa,

TOTEAA, että määräenemmistöpäätökset hallintoneuvostossa ja valtuustossa tulisi ulottaa koskemaan keskeisiä osa-alueita eli päätöksiä pankin toimintasuunnitelmasta, hallituksen jäsenten nimittämistä sekä työjärjestyksen hyväksymistä,

TOTEAA, että pankin olisi tehtävä uusia aloitteita, jotka noudattavat pankkialan parhaita käytäntöjä ja ns. kolmen puolustuslinjan periaatteita instituution kaikilla asiaankuuluvilla tasoilla, myös pankin hallituksessa,

TOTEAA, että jäsenvaltioiden odotusten mukaisesti lainanannon määrä olisi pidettävä kestävällä tasolla, ja lainanannon kestävän tason määrittelyn puitteita olisi edelleen kehitettävä,

TOTEAA että tarkastuskomitean kompetenssia on vahvistettava varmistamalla, että komitean jäsenillä on asiantuntemusta valvonnasta; tarkastuskomitean jäsenten valintamenettelyä olisi myös tarkasteltava muun muassa sen varmistamiseksi, että tarkastuskomiteassa on aina jäseniä pankkivalvontaviranomaisista sekä euroalueelta että sen ulkopuolelta,

TOTEAA, että neuvostoa pyydetään samanaikaisesti hyväksymään tarvittavat muutokset pankin perussääntöön Euroopan unionin toiminnasta tehdyn sopimuksen 308 artiklan mukaisesti,

TOTEAA, että tietyt jäsenvaltiot ovat ilmaisseet halukkuutensa lisätä omia pääomaosuuksiaan pankissa lisämerkinnällä, ja valtuusto kehottaa hallintoneuvostoa tekemään esityksen tästä asiasta viimeistään vuoden 2019 vuosikokoukselle,

EUROOPAN INVESTOINTIPANKIN VALTUUSTO ON SIKSI PÄÄTTÄNYT YKSIMIELISESTI SEURAAVAA:

1. Yhdistyneen kuningaskunnan erotessa Euroopan unionista jäljelle jäävien jäsenvaltioiden merkitsemää pääomaa korotetaan 39 195 022 000 eurolla suhteessa kunkin jäsenvaltion osuuteen 204 089 132 500 euron merkitystä kokonaispääomasta. Pankin merkitty pääoma palautuu näin 243 284 154 500 euroon, jonka jäsenvaltiot merkitsevät seuraavasti: Saksa 46 722 369 149 Ranska 46 722 369 149 Italia 46 722 369 149 Espanja 28 033 421 847 Belgia 12 951 115 777 Alankomaat 12 951 115 777 Ruotsi 8 591 781 713 Tanska 6 557 521 657 Itävalta 6 428 994 386 Puola 5 980 679 827 Suomi 3 693 702 498 Kreikka 3 512 961 713 Portugali 2 263 904 037 Tšekki 2 206 922 328 Unkari 2 087 849 195 Irlanti 1 639 379 073 Romania 1 513 926 692 Kroatia 1 062 312 542 Slovakia 751 236 149 Slovenia 697 455 090 Bulgaria 510 041 217 Liettua 437 633 208 Luxemburg 327 878 318 Kypros 321 508 011 Latvia 267 076 094 Viro 206 248 240 Malta 122 381 664

2. Yhdistyneen kuningaskunnan erotessa Euroopan unionista pankin vapaista rahastoista muodostetaan 3 495 903 950 euron lisärahasto, joka muunnetaan maksetuksi pääomaksi siirrolla pankin lisärahastosta sen pääomaan. Tämä määrä kohdennetaan jäsenvaltioiden maksettuun pääomaan suhteessa kunkin jäsenvaltion pääomaosuuteen 243 284 154 500 euron pääomasta.

3. Tämän johdosta siitä lähtien, kun Yhdistynyt kuningaskunta eroaa Euroopan unionista, pankin perussäännön 4 artiklan 1 kohdan ensimmäinen alakohta muutetaan kuulumaan seuraavasti: ”Pankin pääoma on 243 284 154 500 euroa, jonka jäsenvaltiot merkitsevät seuraavasti: Saksa 46 722 369 149 Ranska 46 722 369 149 Italia 46 722 369 149 Espanja 28 033 421 847 Belgia 12 951 115 777 Alankomaat 12 951 115 777 Ruotsi 8 591 781 713 Tanska 6 557 521 657 Itävalta 6 428 994 386 Puola 5 980 679 827 Suomi 3 693 702 498 Kreikka 3 512 961 713 Portugali 2 263 904 037 Tšekki 2 206 922 328 Unkari 2 087 849 195 Irlanti 1 639 379 073 Romania 1 513 926 692 Kroatia 1 062 312 542 Slovakia 751 236 149 Slovenia 697 455 090 Bulgaria 510 041 217 Liettua 437 633 208 Luxemburg 327 878 318 Kypros 321 508 011 Latvia 267 076 094 Viro 206 248 240 Malta 122 381 664 ”

4. Tämä päätös tulee voimaan, kun Yhdistynyt kuningaskunta eroaa Euroopan unionista. Se julkaistaan Euroopan unionin virallisessa lehdessä .